2.

Az EKB/2007/2 iránymutatás II. melléklete a következőképpen módosul: 1. Az 1. cikk a következőképpen módosul: a) A szöveg a következő fogalommeghatározásokkal egészül ki: „— »címezhető BIC-birtokos«: olyan szervezet, amely a) vállalatazonosító kóddal (BIC) rendelkezik; b) amelyet nem ismernek el közvetett résztvevőként; valamint c) egy közvetlen résztvevő, illetve egy közvetlen vagy közvetett résztvevő fióktelepének levelezője vagy ügyfele, és amely e közvetlen résztvevőn keresztül fizetési megbízásokat küldhet vagy fizetéseket fogadhat egy TARGET2 tagrendszerből,” „— »hitelintézet«: a) [illessze be a banki irányelv 4. cikke (1) bekezdésének a) pontját és adott esetben 2. cikkét átültető nemzeti jogszabályi rendelkezéseket] értelmében vett olyan hitelintézet, amely az illetékes hatóság felügyelete alatt áll; vagy b) az Európai Unió működéséről szóló szerződés 123. cikkének (2) bekezdése értelmében vett más olyan hitelintézet, amely az illetékes hatóságok általi felügyelethez hasonló szintű ellenőrzés alatt áll,” „— »közszektorba tartozó intézmény«: a »közszektorba« tartozó jogalany, a közszektor fogalmának a Szerződés 104. cikkében és a 104b. cikke (1) bekezdésében említett tilalmak alkalmazásához szükséges fogalmak meghatározásáról szóló, 1993. december 13-i 3603/93/EK tanácsi rendelet 3. cikkében szereplő meghatározása szerint (1). b) „— »banki azonosító kód (BIC)«: az ISO 9362. sz. alatt meghatározott kód” „— »vállalkozási azonosító kód (BIC)«: az ISO 9362 szabványban meghatározott kód” lép. c) A szöveg a következő fogalommeghatározással egészül ki: „— »Részletes felhasználói műszaki leírás (UDFS)«: az UDFS legfrissebb változata, amely a résztvevők és a TARGET2 együttműködését részletező műszaki dokumentáció.” 2. A 4. cikk a következőképpen módosul: a) Az (1) bekezdés helyébe a következő szöveg lép: „(1) A következő típusú jogalanyok jogosultak TARGET2-[a KB neve/országkód beillesztendő]-ban/-ben való közvetlen részvételre: a) az EGT-ben letelepedett hitelintézetek, beleértve azt az esetet is, amikor az EGT-ben letelepedett fióktelepen keresztül járnak el; b) az EGT-n kívül letelepedett hitelintézetek, feltéve, hogy az EGT-ben letelepedett fióktelepen keresztül járnak el; és c) az EU-tagállamok NKB-i és az EKB, feltéve, hogy az a) és b) pontban említett jogalanyokra nem vonatkoznak az Európai Unió Tanácsa vagy a tagállamok által az Európai Unió működéséről szóló szerződés 65. cikke (1) bekezdésének b) pontja, 75. cikke vagy 215. cikke alapján elfogadott korlátozó intézkedések, amelyek végrehajtása a(z) [KB/országkód] véleménye szerint az EKB tájékoztatását követően összeegyeztethetetlen a TARGET2 zökkenőmentes működésével.” b) A 4. cikk (2) bekezdésének e) pontjában az „Európai Közösség” és a „Közösség” kifejezések helyébe az „Unió” kifejezés lép. 3. A 32. cikk (4) bekezdése helyébe a következő szöveg lép: „(4) A(z) [a KB neve beillesztendő] teljes körű nyilvántartást vezet a résztvevők által benyújtott és a részükre küldött fizetési megbízásokról [írja be a vonatkozó nemzeti jogszabályban előírt időtartamot] időtartamon át, attól számítva, amikor az ilyen fizetési megbízást benyújtották és a fizetést megkapták, melynek során ez a teljes körű nyilvántartás legalább öt évre vagy – ha egyedi szabályozások megkívánják – ennél hosszabb időre kiterjed a TARGET2 minden olyan résztvevője esetében, amelyeket az Európai Unió Tanácsa vagy a tagállamok által elfogadott korlátozó intézkedések alapján folyamatosan figyelemmel kísérnek.” 4. A 34. cikk (2) bekezdése a következőképpen módosul: a) A d) pontban az „és/vagy” szavakat el kell hagyni, és az e) pontba kell átvinni. b) A szöveg a következő f) ponttal egészül ki: „f) valamely nemzeti központi bank a III. melléklet 12. cikke alapján felfüggeszti vagy megszünteti a résztvevő napközbeni hitelhez való hozzáférését.” 5. A 38. cikk (2) bekezdésében a „Közösség” kifejezés helyébe az „Unió” kifejezés lép. 6. A 39. cikk (1) bekezdése helyébe a következő szöveg lép: „(1) Úgy kell tekinteni, hogy a résztvevők ismerik és betartják az adatvédelemmel, valamint a pénzmosás, a terrorizmus finanszírozása, az atomfegyverek elterjedésének veszélyével járó tevékenységek és az atomfegyverek célba juttatására szolgáló rendszerek fejlesztése megelőzésével kapcsolatos, őket terhelő valamennyi kötelezettséget, különösen a PM-számláikra terhelt vagy azokon jóváírt fizetésekre vonatkozó megfelelő intézkedések végrehajtását illetően. A résztvevőknek a telekommunikációs szolgáltatóval való szerződés megkötése előtt szintén meg kell ismerniük a telekommunikációs szolgáltató adat-visszakeresési politikáját.” 7. A 40. cikk (1) bekezdésében a „SWIFT” kifejezés helyébe a „BIC” kifejezés lép. 8. A 44. cikk (2) bekezdése helyébe a következő szöveg lép: „(2) Az Európai Unió Bírósága hatáskörének sérelme nélkül az (1) bekezdésben említett kapcsolathoz kötődő bármely kérdésből származó minden jogvita a(z) [írja be a KB székhelye szerinti tagállam nevét] bíróságainak kizárólagos hatáskörébe és illetékességébe tartozik.” 9. Az I. függelék 2. pontjának (1) bekezdésében szereplő táblázat három utolsó sora helyébe a következő szöveg lép: „MT 900 Opcionális Terhelési értesítés/Hitelkeret-változás MT 910 Opcionális Jóváírási értesítés/Hitelkeret-változás MT 940/950 Opcionális (Ügyfél) napközbeni és napvégi számlakivonat” 10. Az V. függelék (3) bekezdésében szereplő táblázat utolsó sora helyébe a következő szöveg lép: „1.00–7.00 A kapcsolódó rendszerek éjszakai üzleteinek kiegyenlítési eljárása (csak a kapcsolódó rendszerekkel kapcsolatos, 6. sz. kiegyenlítési eljárás tekintetében)”